ระเบียบคณะกรรมการช่างรังวัดเอกชนระเบียบคณะกรรมการช่างรังวัดเอกชนว่าด้วยการสอบสวนพิจารณามรรยาทช่างรังวัดเอกชนพ.ศ. ๒๕๓๕ อาศัยอำนาจตามความในมาตรา ๗ (๘) มาตรา ๑๔ และมาตรา ๖๐ แห่งพระราชบัญญัติช่างรังวัดเอกชนพ.ศ. ๒๕๓๕ คณะกรรมการช่างรังวัดเอกชนวางระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการช่างรังวัดเอกชนว่าด้วยการสอบสวนพิจารณามรรยาทช่างรังวัดเอกชน พ.ศ. ๒๕๓๕ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ เพื่อให้ได้ความจริงและยุติธรรม การสอบสวนพิจารณาช่างรังวัดเอกชนซึ่งถูกกล่าวหาว่ากระทำผิดมรรยาทช่างรังวัดเอกชนตามกฎหมายว่าด้วยช่างรังวัดเอกชนให้เป็นไปตามหลักเกณฑ์และวิธีการที่กำหนดไว้ในระเบียบคณะกรรมการช่างรังวัดเอกชนนี้ข้อ ๔ เมื่อได้มีคำสั่งแต่งตั้งคณะอนุกรรมการสอบสวนแล้วให้เลขานุการคณะกรรมการช่างรังวัดเอกชนส่งเรื่องที่กล่าวหาให้ประธานคณะอนุกรรมการและอนุกรรมการเพื่อดำเนินการสอบสวนโดยเร็วและแจ้งให้ช่างรังวัดเอกชนผู้ถูกกล่าวหาทราบคำสั่งแต่งตั้งคณะอนุกรรมการสอบสวนพร้อมทั้งแจ้งข้อกล่าวหาที่จะทำการสอบสวนนั้นโดยทางไปรษณีย์ลงทะเบียนตอบรับโดยส่งไปยังสำนักงานที่ช่างรังวัดเอกชนผู้ถูกกล่าวหาสังกัดอยู่หรือภูมิลำเนาของช่างรังวัดเอกชนผู้ถูกกล่าวหาตามที่ปรากฏในทะเบียนช่างรังวัดเอกชนในกรณีที่ไม่อาจแจ้งให้ช่างรังวัดเอกชนผู้ถูกกล่าวหาทราบได้หรือช่างรังวัดเอกชนผู้ถูกกล่าวหาไม่ยอมรับทราบคำสั่งให้ปิดสำเนาคำสั่งพร้อมทั้งสำเนาคำแจ้งข้อกล่าวหาไว้ ณ สำนักงานที่ช่างรังวัดเอกชนผู้ถูกกล่าวหาสังกัดอยู่และมีหนังสือแจ้งพร้อมกับส่งสำเนาคำสั่งและสำเนาคำแจ้งข้อกล่าวหาทางไปรษณีย์ลงทะเบียนไปให้ช่างรังวัดเอกชนผู้ถูกกล่าวหาณ ภูมิลำเนาของช่างรังวัดเอกชนผู้ถูกกล่าวหาซึ่งปรากฏตามหลักฐานของทางราชการ ในกรณีเช่นนี้เมื่อพ้นกำหนดสิบวันนับแต่วันที่ได้ดำเนินการดังกล่าวให้ถือว่าช่างรังวัดเอกชนผู้ถูกกล่าวหาได้รับทราบคำสั่งแต่งตั้งคณะอนุกรรมการสอบสวนและข้อกล่าวหาแล้วข้อ ๕ ช่างรังวัดเอกชนผู้ถูกกล่าวหาอาจคัดค้านการแต่งตั้งอนุกรรมการผู้ใดในคณะอนุกรรมการสอบสวนซึ่งมีเหตุอันจะทำให้การสอบสวนไม่ได้ความจริงและไม่ยุติธรรมอย่างใดอย่างหนึ่งดังต่อไปนี้(๑)เป็นผู้ได้รู้เห็นเหตุการณ์ในขณะกระทำผิดมรรยาทช่างรังวัดเอกชนตามเรื่องที่กล่าวหา(๒) เป็นผู้มีประโยชน์ได้เสียในเรื่องที่สอบสวน(๓) เป็นผู้มีเหตุโกรธเคืองกับช่างรังวัดเอกชนผู้ถูกกล่าวหา(๔) เป็นคู่สมรสหรือญาติโดยเกี่ยวข้องเป็นบุพการีหรือผู้สืบสันดาน หรือพี่น้องร่วมบิดาและมารดาหรือร่วมแต่บิดาหรือมารดากับผู้กล่าวหาให้ช่างรังวัดเอกชนผู้ถูกกล่าวหาทำเป็นหนังสือคัดค้านต่อคณะกรรมการช่างรังวัดเอกชนภายในเจ็ดวันนับแต่วันทราบคำสั่งแต่งตั้งคณะอนุกรรมการสอบสวนหรือนับแต่วันทราบเหตุแห่งการคัดค้านโดยแสดงเหตุผลที่คัดค้านนั้นด้วยว่าจะทำให้การสอบสวนไม่ได้ความจริงและไม่ยุติธรรมเมื่อคณะกรรมการช่างรังวัดเอกชนพิจารณาเห็นว่าการคัดค้านนั้นมีเหตุผลฟังได้ให้สั่งเปลี่ยนแปลงอนุกรรมการตามที่ช่างรังวัดเอกชนผู้ถูกกล่าวหาร้องขอแต่ถ้าคณะกรรมการช่างรังวัดเอกชนเห็นว่าการคัดค้านนั้นไม่มีเหตุผลอันควรฟังได้หรือเห็นว่าแม้จะให้อนุกรรมการผู้ถูกคัดค้านนั้นร่วมสอบสวนก็ไม่ทำให้เสียความเป็นธรรมแต่อย่างใดคณะกรรมการช่างรังวัดเอกชนจะสั่งยกคำคัดค้านนั้นเสียก็ได้ โดยให้บันทึกเหตุผลนั้นไว้ในสำนวนการสอบสวนนั้นด้วยข้อ ๖ เมื่อได้มีการแต่งตั้งคณะอนุกรรมการสอบสวนขึ้นแล้วหากคณะกรรมการช่างรังวัดเอกชนเห็นว่ามีเหตุอันสมควรหรือจำเป็นที่จะต้องเปลี่ยนตัวประธานคณะอนุกรรมการอนุกรรมการ เลขานุการ หรือผู้ช่วยเลขานุการคนใด หรือเปลี่ยนคณะอนุกรรมการสอบสวนทั้งคณะหรือตั้งอนุกรรมการเพิ่มขึ้นหรือลดลง แล้วแต่กรณีให้คณะกรรมการช่างรังวัดเอกชนออกคำสั่งเปลี่ยนแปลงคณะอนุกรรมการสอบสวนและแจ้งให้ช่างรังวัดเอกชนผู้ถูกกล่าวหาทราบตามวิธีการในข้อ๔ ด้วยการเปลี่ยนแปลงคณะอนุกรรมการสอบสวนตามวรรคหนึ่งไม่กระทบกระเทือนการสอบสวนที่ได้ดำเนินการไปก่อนแล้วข้อ ๗ เมื่อประธานคณะอนุกรรมการได้รับทราบคำสั่งแต่งตั้งแล้วให้บันทึกวัน เดือน ปี ที่ได้รับทราบคำสั่งนั้นไว้ในสำนวนการสอบสวนแล้วรีบทำการสอบสวนให้เสร็จภายในหกสิบวันถ้ามีเหตุจำเป็นทำให้การสอบสวนเสร็จไม่ทันกำหนดก็ให้เสนอคณะกรรมการช่างรังวัดเอกชนเพื่อขอขยายระยะเวลาการสอบสวนพร้อมทั้งรายงานเหตุที่ทำให้การสอบสวนไม่แล้วเสร็จโดยให้เสนอก่อนวันครบกำหนดเวลาและให้คณะกรรมการช่างรังวัดเอกชนสั่งขยายการสอบสวนได้ตามความจำเป็นข้อ ๘ ถ้าปรากฏจากการสอบสวนว่าช่างรังวัดเอกชนผู้ถูกกล่าวหากระทำผิดในเรื่องอื่นที่เกี่ยวข้องกับเรื่องเดิมให้คณะอนุกรรมการสอบสวนทำการสอบสวนในเรื่องดังกล่าวด้วย ทั้งนี้ต้องแจ้งข้อกล่าวหาในเรื่องอื่นนั้นให้ช่างรังวัดเอกชนผู้ถูกกล่าวหาทราบเพื่อแก้ข้อกล่าวหานั้นด้วยแต่ถ้าเป็นเรื่องที่ไม่เกี่ยวข้องกับเรื่องเดิมให้ประธานคณะอนุกรรมการรายงานต่อคณะกรรมการช่างรังวัดเอกชนเพื่อให้คณะกรรมการช่างรังวัดเอกชนพิจารณาแต่งตั้งคณะอนุกรรมการใหม่สอบสวนในเรื่องนั้นๆ แล้วแต่กรณีไปข้อ ๙ ในกรณีที่การสอบสวนมีมูลพาดพิงถึงช่างรังวัดเอกชนผู้อื่นที่มิได้ระบุตัวเป็นผู้ถูกกล่าวหาตามคำสั่งแต่งตั้งคณะอนุกรรมการสอบสวนนั้นว่าเป็นผู้มีส่วนร่วมกระทำผิดฝ่าฝืนบทบัญญัติมรรยาทช่างรังวัดเอกชนให้ประธานคณะอนุกรรมการรีบรายงานคณะกรรมการช่างรังวัดเอกชนเพื่อพิจารณาต่อไปเมื่อคณะกรรมการช่างรังวัดเอกชนพิจารณาแล้วเห็นว่าช่างรังวัดเอกชนผู้ถูกกล่าวหาเข้าข่ายมีส่วนร่วมกระทำผิดฝ่าฝืนตามวรรคแรกให้คณะกรรมการช่างรังวัดเอกชนแต่งตั้งคณะอนุกรรมการสอบสวนขึ้นใหม่โดยใช้พยานหลักฐานที่คณะอนุกรรมการสอบสวนชุดเดิมดำเนินการสอบสวนมาแล้วนั้นประกอบการพิจารณาความผิดของผู้มีส่วนร่วมกระทำความผิดนั้นได้ข้อ ๑๐ ในการสอบสวนช่างรังวัดเอกชนผู้ถูกกล่าวหาให้คณะอนุกรรมการสอบสวนแจ้งกำหนด วัน เวลา และสถานที่ทำการสอบสวนที่จะให้ช่างรังวัดเอกชนผู้ถูกกล่าวหามาให้ถ้อยคำทราบด้วยในวันสอบสวนดังกล่าวให้คณะอนุกรรมการสอบสวนแจ้งข้อกล่าวหาเท่าที่ปรากฏให้ช่างรังวัดเอกชนผู้ถูกกล่าวหาทราบและให้โอกาสแก่ช่างรังวัดเอกชนผู้ถูกกล่าวหาที่จะชี้แจงแก้ข้อกล่าวหาภายในเวลาอันสมควรในการแก้ข้อกล่าวหาทำได้โดยการให้ถ้อยคำ หรือทำเป็นหนังสือลงลายมือชื่อแก้ข้อกล่าวหาตลอดจนนำพยานหลักฐานมาสืบแก้ข้อกล่าวหาได้ช่างรังวัดเอกชนผู้ถูกกล่าวหาจะนำพยานหลักฐานมาเองหรือจะขอให้คณะอนุกรรมการสอบสวนเรียกพยานหลักฐานนั้นมาก็ได้คณะอนุกรรมการสอบสวนมีอำนาจให้ช่างรังวัดเอกชนผู้ถูกกล่าวหาชี้แจงแก้ข้อกล่าวหาเพิ่มเติมได้ตามที่เห็นสมควรข้อ ๑๑ ถ้าช่างรังวัดเอกชนผู้ถูกกล่าวหาไม่มาพบคณะอนุกรรมการสอบสวนหรือไม่ชี้แจงแก้ข้อกล่าวหาภายในเวลาที่คณะอนุกรรมการสอบสวนกำหนดไว้ให้คณะอนุกรรมการสอบสวนดำเนินการสอบสวนไปโดยไม่ต้องสอบสวนตัวช่างรังวัดเอกชนผู้ถูกกล่าวหาแต่ต้องบันทึกเหตุนั้นไว้ในสำนวนการสอบสวนด้วยข้อ ๑๒ การสอบสวนช่างรังวัดเอกชนผู้ถูกกล่าวหาผู้กล่าวหาหรือพยาน ให้บันทึกถ้อยคำเป็นหนังสือแล้วอ่านให้ผู้ให้ถ้อยคำฟังเมื่อรับว่าถูกต้องแล้วให้ลงลายมือชื่อไว้และให้คณะอนุกรรมการสอบสวนที่สอบสวนทุกคนลงลายมือชื่อกำกับด้วยถ้าผู้ให้ถ้อยคำไม่สามารถหรือไม่ยอมลงลายมือชื่อก็ให้บันทึกเหตุนั้นไว้ข้อ ๑๓ ในการสอบสวนช่างรังวัดเอกชนผู้ถูกกล่าวหาและพยานห้ามมิให้คณะอนุกรรมการทำหรือจัดให้ทำการใด ๆ ซึ่งเป็นการล่อลวง ขู่เข็ญหรือให้สัญญาเพื่อจูงใจให้บุคคลนั้นให้ถ้อยคำข้อ ๑๔ ในกรณีที่การสอบสวนของคณะอนุกรรมการสอบสวนยังไม่แล้วเสร็จช่างรังวัดเอกชนผู้ถูกกล่าวหาซึ่งได้ชี้แจงแก้ข้อกล่าวหาไว้แล้ว มีความประสงค์จะขอชี้แจงแก้ข้อกล่าวหาเพิ่มเติมต่อคณะอนุกรรมการสอบสวนอีกก็ได้โดยให้คณะอนุกรรมการสอบสวนรับไว้ประกอบการพิจารณาต่อไปหากการสอบสวนของคณะอนุกรรมการสอบสวนเสร็จแล้วและยังอยู่ระหว่างการพิจารณาของคณะกรรมการช่างรังวัดเอกชนช่างรังวัดเอกชนผู้ถูกกล่าวหาจะยื่นคำชี้แจงเพิ่มเติมเป็นหนังสือเกี่ยวกับเรื่องที่ถูกกล่าวหาต่อคณะกรรมการช่างรังวัดเอกชนก็ได้และถ้าช่างรังวัดเอกชนผู้ถูกกล่าวหายื่นคำชี้แจงเพิ่มเติมให้คณะกรรมการช่างรังวัดเอกชนรับคำชี้แจงดังกล่าวเข้าสำนวนไว้ประกอบการพิจารณาด้วยข้อ ๑๕ ในการสอบสวนทุกครั้ง นอกจากผู้ถูกสอบสวนห้ามมิให้บุคคลอื่นเข้าฟังการสอบสวน เว้นแต่ประธานคณะกรรมการช่างรังวัดเอกชนหรือบุคคลที่คณะอนุกรรมการสอบสวน อนุญาตให้อยู่ในที่สอบสวนข้อ ๑๖ ในการสอบสวนพยานถ้าพยานไม่มาหรือไม่ให้ถ้อยคำต่อคณะอนุกรรมการสอบสวน หรือคณะอนุกรรมการสอบสวนเรียกพยานไม่ได้ภายในกำหนดเวลาอันสมควรคณะอนุกรรมการสอบสวนจะไม่สอบสวนพยานนั้นก็ได้ แต่ต้องบันทึกเหตุนั้นไว้ในสำนวนการสอบสวนทั้งนี้ เว้นแต่คณะอนุกรรมการสอบสวนเห็นว่ามีเหตุสมควรที่พยานไม่สามารถมาได้ตามกำหนดหรือได้ตัวพยานมาให้ถ้อยคำก่อนการสอบสวนพยานจะสิ้นสุดลงก็อาจสอบสวนพยานนั้นได้ตามควรแก่กรณีข้อ ๑๗ ในการสอบสวนพยานถ้าคณะอนุกรรมการสอบสวนเห็นว่าการสอบสวนพยานนั้นจะทำให้การสอบสวนล่าช้าโดยไม่จำเป็นหรือมิใช่ประเด็นสำคัญคณะอนุกรรมการสอบสวนจะงดการสอบสวนพยานนั้นก็ได้ แต่ต้องบันทึกเหตุนั้นไว้ในสำนวนการสอบสวนด้วยข้อ ๑๘ ให้คณะอนุกรรมการสอบสวนรวบรวมพยานหลักฐานเท่าที่สามารถจะทำได้เพื่อให้ทราบข้อเท็จจริงและพฤติการณ์ต่าง ๆ อันเกี่ยวกับความผิดที่กล่าวหาในกรณีที่มีคำพิพากษาของศาลถึงที่สุดชี้ขาดเกี่ยวกับกรณีช่างรังวัดเอกชนผู้ถูกกล่าวหาคนใด ถ้าคณะอนุกรรมการสอบสวนเห็นว่าข้อเท็จจริงตามที่ปรากฏในคำพิพากษาได้ความประจักษ์ชัดอยู่แล้วคณะอนุกรรมการสอบสวนจะฟังข้อเท็จจริงตามที่ปรากฏในคำพิพากษานั้น โดยจะไม่สอบสวนช่างรังวัดเอกชนผู้ถูกกล่าวหาและพยานก็ได้ข้อ ๑๙ การนำเอกสารหรือวัตถุมาใช้เป็นพยานหลักฐานในสำนวนการสอบสวนให้อนุกรรมการสอบสวนคนใดคนหนึ่งทำบันทึกไว้ด้วยว่าได้มาอย่างไร จากผู้ใดและเมื่อใดเอกสารที่ใช้เป็นพยานหลักฐานในสำนวนการสอบสวนให้ใช้ต้นฉบับที่แท้จริงในกรณีที่ไม่อาจเก็บต้นฉบับไว้ได้จะใช้สำเนาที่ประธานอนุกรรมการ อนุกรรมการเลขานุการ ผู้ช่วยเลขานุการ หรือผู้มีหน้าที่รับผิดชอบคนใดคนหนึ่งรับรองว่าเป็นสำเนาที่ถูกต้องกับต้นฉบับที่แท้จริงก็ได้ถ้าหาต้นฉบับเอกสารไม่ได้เพราะสูญหายหรือถูกทำลายหรือโดยเหตุประการอื่น จะให้นำสำเนาหรือพยานบุคคลมาให้ถ้อยคำก็ได้ข้อ ๒๐ ในการสอบสวนข้อกล่าวหาเกี่ยวกับมรรยาทช่างรังวัดเอกชนผู้กล่าวหาและช่างรังวัดเอกชนผู้ถูกกล่าวหาไม่มีสิทธิแต่งตั้งทนายความเข้าแก้ต่างข้อกล่าวหาข้อ ๒๑ เมื่อการสอบสวนเสร็จแล้วให้คณะอนุกรรมการสอบสวนทำรายงานการสอบสวนสรุปข้อเท็จจริงพร้อมทั้งแสดงความเห็นว่าช่างรังวัดเอกชนผู้ถูกกล่าวหากระทำผิดมรรยาทช่างรังวัดเอกชนตามข้อกล่าวหาหรือไม่ในกรณีที่เห็นว่ามีความผิดควรลงโทษสถานใด เสนอต่อประธานคณะกรรมการช่างรังวัดเอกชนพร้อมทั้งสำนวนการสอบสวนถ้าอนุกรรมการผู้ใดมีความเห็นแย้งจะทำความเห็นแย้งไว้ในสำนวนการสอบสวนก็ได้ข้อ ๒๒ การสอบสวนส่วนใดที่ไม่ถูกต้องตามหลักเกณฑ์และวิธีการตามข้อบังคับนี้ในส่วนที่มิใช่สาระสำคัญและไม่ทำให้สำนวนการสอบสวนทั้งหมดเสียไป ในกรณีเช่นนี้คณะกรรมการช่างรังวัดเอกชนจะสั่งให้ดำเนินการเสียใหม่เฉพาะส่วนที่ไม่ถูกต้องนั้นก็ได้แต่ถ้าการสอบสวนส่วนนั้นเป็นสาระสำคัญคณะกรรมการช่างรังวัดเอกชนจะให้ดำเนินการสอบสวนใหม่เฉพาะส่วนนั้นหรือทั้งหมดก็ได้ข้อ ๒๓ นอกจากที่ได้บัญญัติไว้ในกฎหมายว่าด้วยช่างรังวัดเอกชนและในระเบียบนี้แล้วให้นำบทบัญญัติเกี่ยวกับการดำเนินการสอบสวนพิจารณาโทษทางวินัยอย่างร้ายแรงตามกฎ ก.พ.ซึ่งออกตามความในกฎหมายว่าด้วยระเบียบข้าราชการพลเรือนมาใช้กับการสอบสวนมรรยาทช่างรังวัดเอกชนโดยอนุโลมเท่าที่ไม่ขัดต่อบทบัญญัติและวัตถุประสงค์ของการสอบสวนพิจารณามรรยาทช่างรังวัดเอกชนตามกฎหมายว่าด้วยช่างรังวัดเอกชนและระเบียบนี้ข้อ ๒๔ ให้อธิบดีกรมที่ดินรักษาการตามระเบียบนี้ประกาศ ณ วันที่ ๒๖ ตุลาคม พ.ศ. ๒๕๓๕ผัน จันทรปานอธิบดีกรมที่ดินประธานคณะกรรมการช่างรังวัดเอกชนกฤษดายุทธ/ผู้จัดทำ๒๔ เมษายน ๒๕๕๖วิชพงษ์/ผู้ตรวจ๒๙ เมษายน ๒๕๕๖[๑] ราชกิจจานุเบกษาเล่ม ๑๐๙/ตอนที่ ๑๑๐/หน้า ๗/๒๙ ตุลาคม ๒๕๓๕